મુળ પ્રકૃતિને મહત તત્વ કહે છે. તે તેની સામ્ય અવસ્થામાં હોય ત્યારે પણ ત્યા સમગ્ર વિશ્વ અસ્તિત્વમાં હોય છે પણ માત્ર બીજ રૂપે. પરમાત્માના સંકલ્પથી અને જ્યારે આ જગતના જીવોને ફરી પાછી રમવાની ઈચ્છા થાય ત્યારે પરમાત્મા સંકલ્પ કરે છે એકોહં બહુ સ્યામ. અને આ મુળ પ્રકૃતિ કે જેને ભગવદ્ગીતામાં મહદબ્રહ્મ કહ્યું છે અને તેને પરમ બ્રહ્મની યોનિ કહી છે. તેમાં પરમાત્મા સંકલ્પ માત્રથી એક ક્ષોભ ઉત્પન્ન કરે છે , ભગવદ ગીતા તેને ગર્ભ સ્થાપન કહે છે. અને બસ આટલું જ માત્ર થયા પછી આપે જેમ કહ્યું તેમ આ માતા આ ગર્ભની સારસંભાળ લેવાનું શરુ કરી દે છે.